Možno ste si to všimli tiež; nové knihy pribúdajú pomalšie ako obvykle. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Možno ste si to všimli tiež; nové knihy pribúdajú pomalšie ako obvykle. Čosi je akosi inak. Možno sa tým ktosi zaoberá aj hlbšie, my to zatiaľ pozorujeme, rozprávame sa o tom a premýšľame, o ktorých nových knihách vám rozprávať a ako. Nie je to tak, že by neboli žiadne zaujímavé, len ich je menej.
## U nás v kníhkupectve
Všimli sme si, že sa u nás v kníhkupectve zjavilo niekoľko kníh od japonských autorov a autoriek, z japonského prostredia či o Japonsku. Tu sú pekne pokope.
Z tých nových sme vybrali pár, do ktorých sa začítavame. Napríklad T en farář je nějakej divnej, Co je antropologie, Pán Děsikůň v růžové pavučině či Vesnice ve Třetí říši.
Tento týždeň by sa dal nazvať aj týždňom Dominika Tatarku. Vo štvrtok budeme vedieť, kto tento rok dostane Cenu Dominika Tatarku, a v piatok – v deň jeho 112. narodenín – si ho pripomenieme jeho knihami na popredných poličkách nášho kníhkupectva.
Chceli by sme vás tiež pozvať na výstavu fotografií Dominika Tatarku od Viktora Stoilova, ktorá je od dnes v našej kaviarni. Viktor Stoilov fotil Dominika na sklonku jeho života a tie fotografie stoja za pozretie. Zastavte sa.
Aj vy ste pri čítaní Charlieho a továrne na čokoládu chceli nájsť zlatý kupón? My všetci veľmi a preto sme vymysleli už klasickú marcovú akciu, ktorá prebieha na Panenskej. Ak v priebehu marca zavítate do Staromestskej knižnice, kníhkupectiev Artforum a Brot Books Deli či Goethe-Institutu na Panenskej ulici, môžete naraziť na niektorý zo 72 Zlatých kupónov. Ak ho nájdete, pozorne si prečítajte, čo ste vyhrali – môže to byť kniha, magazín, káva či čokoláda, pohár vína, ale aj vstupenka na podujatie či prekvapenie. Viac o akcii Zlaté kupóny sa dočítate tu.
Minulý týždeň sme u nás v kníhkupectve hovorili o knihe Mesačný starec mi zviazal nohy s čínskym mužom s jej autorkou Elenou Hidvéghyovou - Yung a vo štvrtok sa uvádzala aj kniha básní Dimany Ivanovovej Ružové slnko.
Tento týždeň nás v kníhkupectve čaká dôležitá akcia, uvedenie knihy Rasťa Piška Dar Evy Braunovej. Súčasťou podujatia bude udelenie ceny vydavateľstva PETRUS za rok 2024, cenu udelia Iveta Radičová a Igor Minárik. Mimoriadnym hosťom podujatia bude Dušan Kováč. Srdečne pozývame, pozor, tentoraz je začiatok až o 19:00!
Dôležitá vec na záver. V sobotu 15. 3. 2025 budeme mať u nás v kníhkupectve inventúru a bude zatvorené. Preto bude najlepšie, ak k nám prídete už v piatok, alebo vo štvrtok, prípadne v stredu. Zajtra tu budeme tiež. A potom v pondelok opäť.
## Napísali o Artfore
V bratislavskom Artfore už 35 rokov stretávam nezabudnuteľného človeka, volá sa Vytrvalosť. Môže nám byť príkladom. Objavila som tam knihy, ktoré majú singulárové meno Dobrý vkus. Môžem sa na ne spoľahnúť. A nezabudnuteľnou udalosťou je stabilná Vľúdnosť. Ľudí a prostredia, ktoré vytvorili pre iných. Inge Hrubaničová, jazykovedkyňa, redaktorka, divadelníčka
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.